section_heading: Denver Nuggets
paragraph_text: Izabran je kao 4. izbor NBA drafta 1991. od strane Denver Nuggetsa. U prvoj sezoni s Nuggetsima, Mutombo je prosječno postizao 16.6 poena, 12.3 skokova i 3 blokade te je izabran na svoju prvu All-Star utakmicu. Ubrzo se Mutombo nametnuo u jednog od najboljih obrambenih igrača lige. Iduća sezona bila je neuspješna i Nuggetsi nisu uspjeli ostvariti doigravanje. Međutim u trećoj sezoni s Nuggetsima, Mutombo je po prvi puta nastupio u doigravanju. U prvom krugu doigravanja susreli su se osmoplasirani Nuggetsi i prvoplasirani Seattle SuperSonicsi. Na iznenađenje svih, Nuggetsi su pobijedili u pet utakmica i prošli u drugi krug. Poslije završetka utakmice Mutombo je pao na pod i držao loptu iznad glave te zaplakao od sreće. Sa svojom 31 blokadom, u pet utakmica serije, Mutombo drži NBA rekord. Te iste sezone proglašen je obrambenim igračem godine.